smcproject/ml-wiki-sentences huggingface dataset:
ലീല സഹായിച്ച പദ്ധതികളിൽ ഏറ്റവും ശ്രദ്ധേയമായത് നിരൂപകൻ ആർ. ശിവകുമാർ ‘സമകാലീന ഇന്ത്യൻ പെയിന്റിംഗിലെ ഏറ്റവും വലിയ നേട്ടങ്ങളിലൊന്നായി’ വിശേഷിപ്പിച്ച ഹിന്ദി ഭാവനയിലെ മതിൽ പെയിന്റിംഗ് ആയ മിഡീവിയൽ ഇന്ത്യൻ സെയിന്റ്സ് (1947) ആണ്.
1949 ൽ നേപ്പാൾ ഗവൺമെന്റ് മ്യൂസിയത്തിന്റെ ക്യൂറേറ്ററാകാൻ ഭർത്താവ് കാഠ്മണ്ഡുവിലേക്ക് മാറിയപ്പോൾ ലീലയും അദ്ദേഹത്തോടൊപ്പം പോയി.
അവിടെ അദ്ദേഹത്തിൻ്റെ സുഹൃത്തായ പ്രമുഖ നേപ്പാളി കരകൗശലക്കാരനായ കുലസുന്ദർ ശിലകർമ്മിയുടെ കീഴിൽ മരവും കല്ലും കൊത്തിയെടുക്കുന്ന കല പരിശീലിച്ചു.
നേപ്പാൾ വിട്ട് രാജസ്ഥാനിൽ താമസമാക്കിയതിനുശേഷം ഇരുവരും മുസ്സൂറിയിലേക്ക് മാറി.
മുസ്സൂറിയിൽ ലീല ഒരു നഴ്സറി സ്കൂൾ ആരംഭിക്കുകയും ഭർത്താവ് കലാധ്യാപകർക്കായി ഒരു പരിശീലന കേന്ദ്രം സ്ഥാപിക്കുകയും ചെയ്തു.
പിന്നീട് ലീല ഡെറാഡൂണിലെ വെൽഹാംസ് പ്രിപ്പറേറ്ററി സ്കൂളിൽ പഠിപ്പിക്കാൻ പോയി.
അവിടെ അവരുടെ മകളായ ശില്പിയായ മൃണാളിനിയും അദ്ധ്യാപികയായി ചേർന്നു.
തടിയിൽ കൊത്തിയുണ്ടാക്കുന്ന ശിൽപങ്ങളിലായിരുന്നു ലീല മുഖർജിക്ക് കൂടുതൽ താൽപ്പര്യം.
അഖിലേന്ത്യാ ശില്പ പ്രദർശനമായ ആൾ ഇന്ത്യ സ്കൾപ്ചർ എക്സിബിഷൻ 1959, മേജർ ട്രെൻഡ്സ് ഇൻ ഇന്ത്യൻ ആർട്ട്, 1997 എന്നിവയുൾപ്പെടെ നിരവധി ഷോകളിൽ ലീല മുഖർജിയുടെ കലാസൃഷ്ടികൾ പ്രദർശിപ്പിച്ചിട്ടുണ്ട്.
ന്യൂഡൽഹിയിലെ ലളിത കല അക്കാദമി, നാഷണൽ ഗാലറി ഓഫ് മോഡേൺ ആർട്ട് എന്നിവയുടെ സ്ഥിരം ശേഖരത്തിന്റെ ഭാഗമാണ് അവരുടെ സൃഷ്ടികൾ.
ഈ കലാകാരി 2009 ൽ തന്റെ അറുപത്തിയൊമ്പതാം വയസ്സിൽ അന്തരിച്ചു.
ലീലാകുമാരിയമ്മ
ഉത്തരകേരളത്തിൽ എൻഡോസൾഫാൻ എന്ന കീടനാശിനിയുടെ വ്യാപകമായ ഉപയോഗത്തിനെതിരെ കോടതിയെ സമീപിച്ച ആദ്യവ്യക്തിയാണ് ലീലാകുമാരിയമ്മ .
പ്രസ്ഥാനങ്ങളുടെയൊന്നും പിന്തുണയില്ലാതെ ഒരു വൻകിട കീടനാശിനിക്കമ്പനിയോട് പൊരുതിയ സാധാരണ വീട്ടമ്മ.
കേരളത്തിൽ കോട്ടയം ജില്ലയിലെ രാമപുരത്ത് 1948 ഫെബ്രുവരി 25 ന് ജനിച്ചു.
മുണ്ടമറ്റത്ത് കേശവൻ നായരും പാപ്പിയമ്മയും മാതാപിതാക്കൾ.
കൃഷി വകുപ്പിൽ അഗ്രികൾച്ചർ ഡമോൺസ്ട്രേറ്ററായി 1976 ൽ ജോലിയിൽ പ്രവേശിച്ച ലീലാകുമാരിയമ്മ 2003 ഫെബ്രുവരി 28 ന് അഗ്രികൾച്ചർ അസിസ്റ്റൻറ് (സീനിയർ ഗ്രേഡ്) ആയി വിരമിച്ചു
കൃഷിവകുപ്പിൽനിന്ന് അസിസ്റ്റന്റായി വിരമിച്ച ലീലാകുമാരിയമ്മയാണ്  2001ൽ എൻഡോസൾഫാനെതിരെ ഹോസ്ദുർഗ് മുൻസിഫ് കോടതിയെ സമീപിച്ചതും ആകാശത്തുനിന്നുള്ള മരുന്നു തളിക്ക് താൽക്കാലിക നിരോധനം സമ്പാദിച്ചതും.
ഹൈക്കോടതി 2003ൽ ഈ വിധി ശരിവെച്ച്, സ്ഥിരം നിരോധനം ഏർപ്പെടുത്തി.
ഇതാണ് 2004ൽ എൻഡോസൾഫാൻ നിരോധിക്കാൻ കേരള സർക്കാറിനെ പ്രേരിപ്പിച്ചത്.
അങ്ങനെ എൻഡോസൾഫാൻ വിരുദ്ധസമരത്തിൽ വലിയ സംഭാവനകൾ അവർ നൽകി.
മണ്ണിനെയും ജലത്തെയും മലിനമാക്കുന്ന എല്ലാ പ്രവർത്തനങ്ങൾക്കും എതിരായുള്ള പ്രക്ഷോഭങ്ങളുടെ മുൻ നിരയിൽ ഇന്ന് ലീലാകുമാരിയമ്മ ഉണ്ട്.
ലീലാതിലകം
മണിപ്രവാള (മലയാള) ഭാഷയുടേയും സാഹിത്യത്തിന്റേയും പ്രഥമ ലക്ഷണഗ്രന്ഥമാണ് ലീലാതിലകം .
രചയിതാവ് അജ്ഞാതനാണെങ്കിലും ലീലതിലകകാരൻ എന്ന പേരിൽ ഭാഷാ-സാഹിത്യ ചർച്ചകളിൽ പരാമർശിക്കപ്പെടുന്നു.
സംസ്കൃത ഭാഷയിലാണ് ഈ ഗ്രന്ഥം രചിച്ചിട്ടുള്ളത്.
പതിനാലാം നൂറ്റാണ്ടിന്റെ ഒടുവിലാണ് ഗ്രന്ഥരചന എന്നു കരുതുന്നു .
ആറ്റൂർ കൃഷ്ണപ്പിഷാരടി 1917 (കൊല്ലവർഷം 1092) ൽ ലീലാതിലകം പൂർണ്ണമായും മലയാളത്തിലേക്ക് വിവർത്തനം ചെയ്ത് മൂലത്തോടൊപ്പം  പുസ്തകരൂപത്തിൽ പ്രസിദ്ധീകരിച്ചു.
1955 ൽ ഈ പുസ്തകം ഇളംകുളം കുഞ്ഞൻപിള്ള വ്യാഖ്യാനസഹിതം മലയാളത്തിൽ പ്രസിദ്ധീകരിച്ചു.
പാട്ട്, മണിപ്രവാളം, കേരളഭാഷ, നമ്പ്യാന്തമിഴ് എന്നിവയെപ്പറ്റിയുള്ള ആധികാരിക പരാമർശം കാണപ്പെടുന്ന ഗ്രന്ഥമാണിത്.
മലയാള ഭാഷയുടെ സ്വതന്ത്രാസ്തിത്വത്തെപ്പറ്റിയുള്ള പ്രഥമ നിരീക്ഷണവും ലീലാതിലകകാരന്റേതാണ്.
ഘടനയും ഉള്ളടക്കവും
എട്ടു ശില്പങ്ങളാണ് (അദ്ധ്യായങ്ങൾ) ഈ ഗ്രന്ഥത്തിനുള്ളത്.
151 സൂത്രങ്ങളിലായി അവയുടെ വൃത്തികളോടു കൂടിയാണ് ഗ്രന്ഥം രൂപകല്പന ചെയ്തിട്ടുള്ളത്.
ഇളംകുളത്തിന്റെ വിഭജനപ്രകാരം ഓരോ ശില്പത്തിലേയും ഉള്ളടക്കം താഴെക്കൊടുക്കും പ്രകാരമാണ്.
ഒന്നാം ശില്പം
ഒന്നാം ശില്പത്തിൽ ശില്പനിരൂപണം, മണിപ്രവാള ലക്ഷണം, കേരളരും ദ്രമിഡരും, നച്ചിനാർക്കിനിയാരുടെ മതം, തമിഴ് മലയാള രൂപങ്ങൾ, മണിപ്രവാളലക്ഷണം എന്നിങ്ങനെ ഏഴ് വിഷയങ്ങൾ ചർച്ച ചെയ്യപ്പെടുന്നു.
രണ്ടാം ശില്പം
രണ്ടാം ശില്പത്തിൽ  ശില്പനിരൂപണം, ഭാഷാഭേദം, സംസ്കൃതീകൃത ഭാഷ, അധികാക്ഷരങ്ങൾ, സംസ്കൃതശബ്ദങ്ങൾ, വിഭക്തി, ലിംഗം, വചനം, ക്രിയ, പുരുഷപ്രത്യയം  എന്നിങ്ങനെ വിഷയങ്ങൾ ചർച്ച ചെയ്യപ്പെടുന്നു.
മൂന്നാം ശില്പം
മൂന്നാം ശില്പത്തിൽ ശില്പനിരൂപണം, സ്വരസന്ധി, സ്വരവ്യഞ്ജനസന്ധി, വ്യഞ്ജനസന്ധി, ചിലപ്രയോഗങ്ങൾ എന്ന് വിഭജിച്ചിരിക്കുന്നു.
നാലാം ശില്പം
നാലാം ശില്പം ദോഷവിചാരമാണ്.
ശില്പനിരൂപണം, ഇരുപത് ദോഷങ്ങൾ, അപശബ്ദം, അവാചകം, കഷ്ടം, വ്യർത്ഥം, അനിഷ്ടം, ഗ്രാമ്യം, പുനരുക്തം, പരുഷം, വിസന്ധി, രീതിധുതം, ന്യൂനപദം, അസ്ഥാനപദം, ക്രമഭംഗം, വൃത്തഭംഗം, ദുർവൃത്തം, സാമാന്യം, ശുഷ്കാർഥം, അസംഗതം, വികാരാനുപ്രാസം, ദോഷങ്ങളുടെ ഗുണത്വം, രസദോഷങ്ങൾ, സ്ത്രീകൾക്ക് പേരിടൽ എന്നീ വിഷയങ്ങൾ ഈ ഭാഗത്ത് ചർച്ച ചെയ്യപ്പെടുന്നു.
അഞ്ചാം ശില്പം
അഞ്ചാമത്തെ ശില്പത്തിൽ  ഗുണനിരൂപണം, ഗുണങ്ങൽ നാലുമാത്രം, ശ്ലേഷം, മാധുര്യം, പ്രസാദം, സമത, പരിമളചർച്ച മുതലയവയെപ്പറ്റി പ്രതിപാദിക്കുന്നു.
ആറാം ശില്പം
ആറാം ശില്പം ശബ്ദാലങ്കാര വിവരണമാണ്‌.
ശില്പനിരൂപണം, ഗുണവും അലങ്കാരവും, അനുപ്രാസം, മുഖാനുപ്രാസം, പദാനുപ്രാസം, വർണ്ണാനുപ്രാസം, ലാടാനുപ്രാസം, യമകം, ശ്ലേഷം, സശബ്ദശക്തിമൂലധ്വനിയും ശ്ലേഷവും മുതലായ വിഭജനങ്ങൾ.
ഏഴാം ശില്പം
ഏഴാം ശില്പം അർത്ഥാലങ്കാര ചർച്ചയാണ്.
ഉപമ, ഉപമേയോപമ, സ്മരണം, രൂപകം, സംശയം, ഭ്രാന്തി, അപഹ്നുതി, വ്യത്രേകം, ദീപകം, പ്രതിവസ്തൂപമ, ദൃഷ്ടാന്തം, ഉല്പ്രേക്ഷ, അതിശയോക്തി, അന്യാപദേശം, ക്രമം, ആക്ഷേപം, പരിവൃത്തി, ശ്ലേഷം, സ്വഭാവോക്തി, ഹേതു, അർത്ഥാന്തരന്യാസം, വിരോധം, വിഭാവന, വിശേഷോക്തി, അസംഗതി, ഉദാത്തം, പരിസംഖ്യ, അർത്ഥാപത്തി, സങ്കരം മുതലായ അലങ്കാരങ്ങളെപ്പറ്റിയുള്ള വിവരണം.
എട്ടാം ശില്പം
എട്ടാം ശില്പത്തിൽ രസവിചാരമാണ് .
ശില്പനിരൂപണം, വ്യംഗ്യഭേദം, രസം, ഭാവങ്ങൾ, ശൃംഗാരം, ഹാസ്യം, വീരം, അത്ഭുതം, ബീഭത്സം, രൗദ്രം, കരുണം, ശാന്തം എന്നിവ വിശദീകരിക്കപ്പെടുന്നു.
ലീല ഹാദിയൂയി ഇംഗ്ലീഷ് വിലാസം https://ml.wikipedia.org/wiki/Leila_Hadioui
മൊറോക്കൻ നടിയും മോഡലും ടെലിവിഷൻ അവതാരകയുമാണ് ലീല ഹാദിയൂയി (ജനനം: 16 ജനുവരി 1985).
1985-ൽ കാസബ്ലാങ്കയിൽ ഹാദിയൂയി ജനിച്ചു.
അവരുടെ പിതാവ് നൂറെഡിൻ ഹാദിയൂയി കാസബ്ലാങ്കയിലെ ഹസ്സൻ II പള്ളിയുടെ മുഅദ്ദിൻ ആയിരുന്നു.
ചെറുപ്പം മുതൽ തന്നെ ഫാഷനിൽ താൽപ്പര്യമുണ്ടായിരുന്ന ഹാദിയൂയി ടെലിവിഷനിൽ ഫാഷൻ പ്രോഗ്രാമിംഗ് പതിവായി കാണാറുണ്ടായിരുന്നു.
പതിനേഴാം വയസ്സിൽ അവർ മോഡലായി അരങ്ങേറ്റം കുറിച്ചു.
കഫ്താൻ 2007 ഷോയിലെ മികച്ച മൊറോക്കൻ ഡിസൈനർമാരുമായി ഹാദിയൂയി സഹകരിച്ചിരുന്നു.
2010-ൽ അബ്ദുൽകരിം ഡെർക്കൗയി സംവിധാനം ചെയ്ത ലെസ് എൻഫന്റ്സ് ടെറിബിൾസ് ഡി കാസബ്ലാങ്ക എന്ന ടിവി സിനിമയിൽ ഹാദിയൂയി അഭിനയിച്ചിരുന്നു.
ഫാഷൻ പ്രോഗ്രാം സബഹിയേറ്റ് അവതാരകയായി സേവനമനുഷ്ഠിച്ചിട്ടുണ്ട്.
2014 ൽ സെയ്ദ് നാസിരി സംവിധാനം ചെയ്ത സാറ എന്ന ചിത്രത്തിൽ അഭിനയിച്ചു.
സിനിമകൾ, സോപ്പ് ഓപ്പറ, ടെലിവിഷൻ ഷോകൾ എന്നിവയിൽ അഭിനയിച്ചിട്ടുണ്ട്.
മൊറോക്കോയ്ക്ക് പുറത്തുള്ള ഒരു സിനിമയിലും അഭിനയിക്കാൻ തനിക്ക് താൽപ്പര്യമില്ലെന്ന് ഹാദിയൂയി പ്രസ്താവിച്ചിരുന്നു.
കൂടാതെ രാജ്യത്തിന് പുറത്തുള്ള അവരുടെ ഏറ്റവും ദൈർഘ്യമേറിയ അവധിക്കാലം രണ്ടാഴ്ചയായിരുന്നു.
ഹദിയൂയി വിവാഹിതയും 2005-ൽ ജനിച്ച ഇനെസിന്റെ അമ്മയുമാണ്.
2015-ലെ മിന പലായനത്തിൽ അവരുടെ പിതാവ് കൊല്ലപ്പെട്ടു.
അനന്തരഫലമായി, അവരുടെപേരിൽ നിരവധി വ്യാജ ഫേസ്ബുക്ക് പ്രൊഫൈലുകൾ നിർമ്മിക്കുകയും അതിൽ അവർ അപലപിക്കുകയും ചെയ്തു.
2020 മാർച്ചിൽ, കോവിഡ് -19 പാൻഡെമിക്കിന് പ്രതികരണമായി മകളുടെയും നൃത്തത്തിന്റെയും ഒരു വീഡിയോ അവർ അപ്‌ലോഡ് ചെയ്തിരുന്നു.
ഇത് വലിയ പ്രതിഷേധത്തിന് കാരണമായി.
ഫിലിമോഗ്രാഫി അവലംബം പുറംകണ്ണികൾ Leila Hadioui at the Internet Movie Database
ലീലാവതി (വിവക്ഷകൾ)
ലീലാവതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ലീലാവതി (ഹൈന്ദവം)- ഹിരണ്യകശിപുവിന്റെ ഭാര്യ ( പ്രഹ്ലാദന്റെ മാതാവ്) ഗ്രന്ഥം
ലീലാവതി ഭാസ്കരാചാര്യർ രചിച്ച ഗണിതഗ്രന്ഥം വ്യക്തി
എം. ലീലാവതി (കവയിത്രി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ലീലാവതിയുടെ പെൺമക്കൾ ഇംഗ്ലീഷ് വിലാസം https://ml.wikipedia.org/wiki/Lilavati%27s_Daughters
ഇന്ത്യൻ ശാസ്ത്രരംഗത്ത് തനതായ സ്ഥാനം നേടിയെടുത്ത നൂറോളം ശാസ്ത്രജ്ഞകളുടെ ജീവിതാനുഭവങ്ങൾ പ്രതിപാദിക്കുന്ന ലേഖനസമാഹാരമാണ് ലീലാവതിയുടെ പെൺമക്കൾ .
ഇന്ത്യൻ അക്കാദമി ഓഫ് സയൻസസ് (ബാംഗ്ളുർ) , 2008-ലാണ് ഇത് പുസ്തകരൂപത്തിൽ പ്രസിദ്ധീകരിച്ചത് .
ഇതിന്റെ മലയാള പരിഭാഷ നിർവഹിച്ചിരിക്കുന്നത്  കെ. രമയാണ്.
കേരള ശാസ്ത്രസാഹിത്യ പരിഷത്താണ് പ്രസാധകർ.
ഇന്ത്യയുടെ വിവിധഭാഗങ്ങളിൽ നിന്നുളള ഈ മഹിളകൾ ശാസ്ത്രത്തിന്റെ പാത തെരഞ്ഞെടുക്കാനും അതിൽ തന്നെ ഉറച്ചു നിൽക്കാനും കാരണമായ സാഹചര്യങ്ങളേയും, ശക്തികളേയും, വ്യക്തികളേയും ഓരോ ലേഖനവും വിവരിക്കുന്നു.
ലീലാവതി പന്ത്രണ്ടാം ശതകത്തിൽ ജീവിച്ചിരുന്ന ഗണിതപണ്ഡിതനായ ഭാസ്കരാചാര്യൻ രചിച്ച നിബന്ധമാണ്.
അങ്കഗണിതവും , ബീജഗണിതവും , ജ്യാമിതിയും അടങ്ങിയ ഇതിലെ ഓരോ ശ്ളോകവും പുത്രി ലീലാവതിയെ അഭിസംബോധന ചെയ്തു കൊണ്ടുളളതാണ്.
ലീലാവതി ഗണിതത്തിൽ സമർത്ഥയായിരുന്നു എന്നു കരുതപ്പെടുന്നു.
മലയാളിയും ഇന്ത്യയിലെ ആദ്യത്തെ വനിതാസസ്യശാസ്ത്രജ്ഞയുമായ ഇ.
കെ. ജാനകിയമ്മാൾ , മദ്രാസിലെ ഭൗതികശാസ്ത്രജ്ഞയും അർബു ദരോഗിയുമായിരുന്ന ബി. വിജയലക്ഷ്മി , കൊൽക്കത്തയിലെ അ സീമ ചാറ്റർജി തുടങ്ങി 98 ഓളം വനിതാശാസ്ത്രജ്ഞരെ പരിചയപ്പെടു ത്തുകയാണ് ഈ ശാസ്ത്രഗ്രന്ഥം.
അവലംബം ↑ http://www.ias.ac.in/womeninscience/liladaug.html
റാഫി അഹമദ് കിഡ്വായി ഈ ലേഖനത്തിന്റെ വ്യാകരണം, ശൈലി, കെട്ടുറപ്പ്, അക്ഷരങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
റാഫി അഹമദ് കിദ്വായി ഹിന്ദി : रफ़ी अहमद क़िदवई رفیع احمد قدوائی Urdu ), രാഷ്ട്രീയ നേതാവ്, സ്വാതന്ത്ര്യ സമരസേനാനി എന്നീ നിലകളിൽ  പ്രസിദ്ധൻ , ഇസ്ലാമിക് സോഷ്യലിസ്റ്റ് എന്ന് അറിയപ്പെടുന്നു .
ഉത്തർപ്രദേശിലെ ബരബൻകി എന്ന സ്ഥലത്താണ് അദേഹം ജനിച്ചത്.
റാഫി അഹമദ് കിദ്വായി ജനിച്ചത് ബരബൻകി ജില്ലയിലെ മുസവ്ളി എന്ന ഗ്രാമത്തിലാണ്.
ഒരു സർക്കാർ ഉദ്യോഗസ്ഥനായ ശേഷം സമൂഹത്തിൽ വ്യക്തിമുദ്ര പതിപ്പിച്ചു.
റാഫി അദ്ദേഹത്തിൻറെ അമ്മയുടെ സഹോദരൻ ആയ വിലായത്ത് അലിയിൽ നിന്നും  പ്രാഥമിക വിദ്യഭ്യാസം നേടി.
അദ്ദേഹം ബരബൻകിയിലെ സർക്കാർ വിദ്യാലയത്തിലും  പിന്നീട് മുഹമദൻ അഗ്ളോ ഓറിയന്റൽ കോളേജിലും വിദ്യാഭ്യാസം ചെയ്തു.
തുടർന്ന് അലിഗഡിൽ  1918ൽ ബി.എ. ബിരുദം കരസ്തമാക്കി.
അതിനുശേഷം നിയമപഠനം  നടത്തിയെങ്കിലും പൂർത്തിയാക്കുവാൻ കഴിഞ്ഞില്ല.
ഖിലാഫത്ത് സമരത്തിൽ  പ്രവർത്തിച്ചതിനാൽ  അദ്ദേഹം   ജയിൽവാസം അനുഭവിക്കുകയായിരുന്നു.
1919-ൽ റാഫി അഹമദ് കിദ്വായി മജിദ് ഉൻ നിസ എന്ന സ്തീയെ വിവാഹം കഴിച്ചു.
അവർക്ക് ഒരു കുട്ടി ഉണ്ടായെങ്കിലും  നിർഭാഗ്യവശാൽ പനി ബാധിച്ച്  മരിച്ചുപോയി.
1926-ലെ തിരഞ്ഞെടുപ്പിൽ  അദ്ദേഹം ക്രന്തര നിയമനിർമ്മാണ സഭയിൽ സ്വരാജ് പാർട്ടിയുടെ സ്ഥാനാർഥിയായി തെരഞ്ഞെടുക്കപ്പെട്ടു.
1929-ൽ,സ്വരാജ് പാർട്ടിയുടെ സെക്രട്ടറിയായി തെരഞ്ഞെടുക്കപ്പെട്ടു.
ഇദ്ദേഹം മോട്ടി ലാൽ നെഹറുവിനോട് അടുപ്പമുള്ളയാൾ  ആയിരുന്നു.
1940-ൽ ദേശീയ നിയമനിർമ്മാണ സഭയിൽ നിന്നും രാജിവച്ച ശേഷം തുടർന്ന് റാഫി അഹമദ് കിദ്വായി നിസഹകരണ പ്രസ്ഥാനത്തിൽ പ്രവർത്തിച്ചു .
ഗവൺമെൻഡ് ഓഫ്  ഇന്ത്യ ആക്ടിനു ശേഷം അദേഹം ഇന്ത്യൻ നാഷണൽ കോൺഗ്രസിൽ  പ്രവർത്തിച്ചു.
രാഷ്ട്രീയം (സ്വാതന്ത്യത്തിനു ശേഷമുളള)
ജവഹർ ലാൽ നെഹ്രുവിനോടു  ചേർന്നായിരുന്നു  അദ്ദേഹത്തിന്റെ രാഷ്ട്രീയ പ്രവർത്തനം.
റാഫി അഹമദ് കിദ്വായി സ്വതന്ത്യ ഇന്ത്യയിലെ ആദ്യ വാർത്താവിതരണ മന്ത്രി ആയിരുന്നു..
)1952ൽ തിരഞ്ഞെടുപ്പിൽ വിജയിക്കുകയും കൃഷി ഭക്ഷ്യ വകുപ്പുകൾ കൈകാര്യം ചെയ്യുകയും ചെയ്തു, മരണം
1954 ഒക്ടോബർ 24 ന്, തന്റെ അറുപതാം വയസിൽ, മന്ത്രിയായി സേവനം അനുഷ്ടിച്ചിരിക്കുബോൾ ആയിരുന്നു റാഫി അഹമദ് കിദ്വായി അന്തരിച്ചത്.
1956-ൽ ഇന്ത്യൻ കൗൺസിൽ ഓഫ്  അഗ്രികൾച്ചർ സ്ഥാപിച്ചു (ICAR).
അതിനേത്തുടർന്ന് കാർഷിക രംഗത്ത് വളർച്ചയുണ്ടായി.
നവംബർ 2011ൽ,  ഗവൺമെൻഡ് പോസ്റ്റൽ സ്റ്റാഫ് കോളേജിന് റാഫി അഹമദ് കിദ്വായിയുടെ  പേര് നൽകി.
പോസ്റ്റൽ സർവീസിലേക്ക് ആളുകളെ തെരഞ്ഞെടുക്കുന്നതിന്  ചുമതലപ്പെടുത്തിയിരുന്നത്  ഈ  സ്ഥാപനമാണ് .
ഇന്ത്യയുടെ പാർലമെന്റ് മന്ദിരത്തിൽ   ഇദ്ദേഹത്തിൻ രേഖാചിത്രം പ്രദർശിപ്പിച്ചിട്ടുണ്ട് .
കൊൽക്കൊത്തയിലെ ഒരു വീഥിയ്ക്ക് ബഹുമാനാർത്ഥം  റാഫി അഹമദ് കിദ്വായിയുടെ  പേര് നൽകിയിട്ടുണ്ട്.
റാഫിൽസ് ഹോട്ടൽ
സിംഗപ്പൂരിൽ സ്ഥിതിചെയ്യുന്ന കോളോണിയൽ കാലത്തെ രൂപകൽപനയിലുള്ള ആഡംബര ഹോട്ടലാണ് റാഫിൽസ് ഹോട്ടൽ.
അർമേനിയൻ ഹോട്ടൽ വ്യവസായികളായ സർകീസ് ബ്രദർസ് 1887-ൽ സ്ഥാപിച്ചതാണ് റാഫിൽസ് ഹോട്ടൽ.
സിംഗപ്പൂർ കണ്ടു പിടിച്ച ബ്രിട്ടീഷുകാരനായ സർ തോമസ്‌ സ്റ്റാംഫോർഡ് റാഫിൽസിൻറെ പേരാണ് ഹോട്ടലിനു നൽകിയിരിക്കുന്നത്.
ഫെയർമോണ്ട് റാഫിൽസ് ഹോട്ടൽസ്‌ ഇന്റർനാഷണൽ ഗ്രൂപ്പിൻറെ സഹോദര സ്ഥാപനമായ റാഫിൽസ് ഹോട്ടൽസ്‌ ആൻഡ്‌ റിസോർട്ട്സിൻറെ ഏറ്റവും പ്രധാനപ്പെട്ട സ്ഥാപനമാണ് റാഫിൽസ് ഹോട്ടൽ.
1830-കളിൽ പണിത സ്വകാര്യ ബീച്ച് ഹൗസ് ആയിട്ടാണ് റാഫിൽസ് ഹോട്ടൽ സിംഗപ്പൂർ ആരംഭിച്ചത്.
1878-ൽ ഡോ. ചാൾസ് എമേർസൺ കെട്ടിടം ലീസിനെടുത്തു എമേർസൺ ഹോട്ടൽ ആരംഭിച്ചു.
1883-ൽ എമേർസൺ അന്തരിച്ചപ്പോൾ ഹോട്ടൽ അടച്ചുപൂട്ടി.
1887-ൽ എമേർസണിൻറെ ലീസ് കാലാവധി തീരുന്നതുവരെ റാഫിൽസ് ഇൻസ്റ്റിട്യൂഷൻ ബോർഡിംഗ് ഹൗസ് ആയി ഉപയോഗിച്ചു.
ഹോട്ടൽ ആരംഭിച്ചു ആദ്യ ദശകത്തിനകംതന്നെ മൂന്ന് പുതിയ കെട്ടിടങ്ങൾ ആദ്യം ഉണ്ടായിരുന്ന ബീച്ച് ഹൗസിനോട് ചേർക്കപ്പെട്ടു.
1890-ൽ 22 അതിഥി സ്യൂട്ടുകളുള്ള ഇരുനിലക്കെട്ടിടം പണിതു.
ഒട്ടും വൈകാതെ, ബീച്ച് ഹൗസിനടുത്തുള്ള മറ്റൊരു കെട്ടിടം സാർകീസ് ബ്രദർസ് ലീസിനെടുത്തു പുതുക്കിപണിതു, 1894-ൽ പാം കോർട്ട് വിംഗ് പൂർത്തിയായി.
പുതിയ കൂട്ടിചേർക്കലുകൾ മുഖേന ഹോട്ടലിലെ അതിഥി മുറികളുടെ എണ്ണം 75 ആയി.
കുറച്ചു വർഷങ്ങൾക്കു ശേഷം ബീച്ച് ഹൗസ് നിന്നിരുന്ന സ്ഥലത്ത് പുതിയ പ്രധാന കെട്ടിടം പണികഴിച്ചു.
സ്വാൻ ആൻഡ്‌ മക്ളാരനിലെ ആർക്കിടെക്റ്റ് റിജന്റ് ആൽഫ്രഡ്‌ ജോൺ ബിഡ്വെൽ ആണു രൂപകൽപന ചെയ്തത്, 1889-ൽ പണി പൂർത്തിയാക്കി.
സീലിംഗ് ഫാൻ, വൈദ്യുതി ലൈറ്റ് തുടങ്ങിയ നവീന സൌകര്യങ്ങളോടുകൂടിയാണ് പുതിയ പ്രധാന കെട്ടിടം പണിതത്.
മാത്രമല്ല, ഈ പ്രദേശത്ത് വൈദ്യുതി ലൈറ്റുകളുള്ള ആദ്യ ഹോട്ടൽ റാഫിൽസ് ഹോട്ടലാണ്.
ജപ്പാൻ സിംഗപ്പൂരിനെ കൈയടക്കിയപ്പോൾ റാഫിൽസ് ഹോട്ടലും ജപ്പാൻകാർ കൈയടക്കി.
1942 ഫെബ്രുവരി 15-നു റാഫിൽസ് ഹോട്ടലിലെ അതിഥികളെ ജാപ്പനീസ് സൈനികർ വധിച്ചു.
അതേസമയം, ഹോട്ടലിലെ വെള്ളി ബീഫ് ട്രോളി അടക്കം എല്ലാ വെള്ളിയും ഹോട്ടൽ ജീവനക്കാർ പാം കോർട്ടിൽ കുഴിച്ചിട്ടു.
രണ്ടാം ലോകമഹായുദ്ധ കാലത്ത് റാഫിൽസ് ഹോട്ടലിൻറെ പേര് സ്യോനൻ ര്യോകൻ എന്നാക്കിമാറ്റി.
ജാപ്പനീസ് താമസസ്ഥലം എന്നാണു ഇതിൻറെ അർത്ഥം.
ഹോട്ടൽ തുറന്നു ഒരു നൂറ്റാണ്ടിനു ശേഷം 1987-ൽ റാഫിൽസ് ഹോട്ടലിനെ ദേശീയ സ്മാരകമായി സിംഗപ്പൂർ സർക്കാർ പ്രഖ്യാപിച്ചു.
1989-ൽ പുനർനിർമ്മാണ പ്രവർത്തികൾക്കായി ഹോട്ടൽ അടച്ച്.
160 മില്യൺ യുഎസ് ഡോളർ ചിലവിൽ നടന്ന പുനർനിർമ്മാണം രണ്ടു വർഷങ്ങൾക്കൊണ്ടാണ് പൂർത്തിയായത്.
1991 സെപ്റ്റംബർ 16-നു ഹോട്ടൽ പ്രവർത്തനങ്ങൾ പുനരാരംഭിച്ചു.
1915 കാലഘട്ടത്തെ ഓർമിപ്പിക്കുന്ന ശൈലിയിലാണ് ഹോട്ടൽ പുതുക്കിപണിതത്.
എല്ലാ അതിഥി മുറികളും സ്യൂട്ടുകളാക്കി മാറ്റി.
ഏർണസ്റ്റ് ഹെമ്മിംഗ് വേ, സോമർസെറ്റ്‌ മൌഘം തുടങ്ങിയ പ്രശസ്തരുടെ ഇഷ്ട സ്ഥലമായ ലോങ്ങ്‌ ബാർ പുതിയ ഷോപ്പിംഗ്‌ ആർക്കേഡിനു സമീപത്തേക്കു മാറ്റി.
ലോങ്ങ്‌ ബാറിൽവെച്ചാണ് ദേശീയ കോക്ക്ടെയിലായ സിംഗപ്പൂർ സ്ലിംഗ് അതിൻറെ ഉപക്ഞാതാവായ ബാർടെണ്ടർ നിയാം ടോങ്ങ് ബൂൺ കണ്ടുപിടിച്ചത്.
കോളനി കാപിറ്റൽ എൽഎൽസി റാഫിൽസ് ഹോൾഡിങ്ങ്സ് കമ്പനിയെ 1.45 ബില്ല്യൺ യുഎസ് ഡോളറുകൾക്ക് വാങ്ങും എന്നു 2005 ജൂലൈ 18-നു പ്രഖ്യാപിക്കപ്പെട്ടു.
അവലംബം Geographic data related to റാഫിൽസ് ഹോട്ടൽ at OpenStreetMap Raffles Hotel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റാഫേല സിൽവ
ബ്രസീലിയൻ ജൂഡോ കായികതാരമാണ് റാഫേല സിൽവ (ജ: 24 ഏപ്രിൽ  1992).
വനിതകളുടെ 57 കിലോവിഭാഗത്തിൽ മംഗോളിയയുടെ സുമിയ ഡോർജ്‌സുരയെ പരാജയപ്പെടുത്തിയായിരുന്നു റയോ ഒളിമ്പിക്സിൽ റാഫേല  സ്വർണ്ണം നേടിയത്.
റാപ്റ്റോറെക്സ് ഇംഗ്ലീഷ് വിലാസം https://ml.wikipedia.org/wiki/Raptorex
റ്റിറാനോസോറിഡ് ജനുസിൽ പെട്ട ദിനോസർ ആണ് റാപ്റ്റോറെക്സ് .
മംഗോളിയയിൽ നിന്നും ആണ്  ഫോസ്സിൽ കണ്ടു കിട്ടിയിടുള്ളത്.
പൂർണ വളർച്ച എത്താത്ത ഏകദേശം  വയസ്സ് മാത്രം ഉള്ള ഒരു സ്പേസിമെൻ മാത്രം ആണ് ഇത് വരെ കണ്ടു കിട്ടിയിടുള്ളത്.
റാഫി മഞ്ഞളി
ഇന്ത്യയിലെ ആഗ്ര അതിരൂപതയുടെ മെത്രാപ്പോലീത്തയാണ് ഡോ. മാർ റാഫി മഞ്ഞളി.
2013 മുതൽ അലഹബാദ് റോമൻ കത്തോലിക്കാ രൂപതയുടെ ബിഷപ്പായിരുന്നു അദ്ദേഹം.
റാഫി മഞ്ഞളി തൃശൂർ അതിരൂപതയിലെ വെണ്ടോർ എന്ന ഗ്രാമത്തിൽ 1958 ഫെബ്രുവരി 7-ന് എം.വി. ചാക്കോയുടെയും കത്രീനയുടെയും മകനായി​ ജനിച്ചു.
അദ്ദേഹം തന്റെ പ്രാഥമിക വിദ്യാഭ്യാസം വെണ്ടോരിലെ സെന്റ് ഫ്രാൻസിസ് സേവ്യർ സ്കൂളിലും പിന്നീട് ഹൈസ്കൂൾ വിദ്യാഭ്യാസം അളഗപ്പനഗർ ഹൈസ്കൂളിൽ പൂർത്തിയാക്കി.
1973 ൽ ആഗ്രയിലെ സെന്റ് ലോറൻസ് മൈനർ സെമിനാരിയിൽ അദ്ദേഹം ചേർന്നു.
1975 ൽ അലഹബാദിലെ സെന്റ് ജോസഫ്സ് റീജിയണൽ സെമിനാരിയിൽ ചേർന്ന അദ്ദേഹം 1983 ൽ ഫിലോസഫി , തിയോളജി വിദ്യാഭ്യാസം പൂർത്തിയാക്കി.
പിന്നീട് ആഗ്ര സർവകലാശാലയിൽ നിന്ന് ബിരുദവും ബിരുദാനന്തര ബിരുദവും കരസ്ഥമാക്കി.
അദ്ദേഹം റോമിലെ ഏഞ്ചലികം സർവകലാശാലയിൽ നിന്ന് ആത്മീയതയിൽ ഡോക്ടറേറ്റ് പൂർത്തിയാക്കി.
1983 മെയ് 11 ന് വെണ്ടോരിലെ സെന്റ് മേരീസ് പള്ളിയിൽ വെച്ചു ബിഷപ്പ് മാർ ജോസഫ് കുണ്ടുകുളത്തി​ൻെറ കൈവെപ്പുവഴി അദ്ദേഹം പൗരോഹിത്യം സ്വീകരിച്ചു.
ബിഷപ്പ്
2007 ഫെബ്രുവരി 24-ന് ബെനഡിക്ട് പതിനാറാമൻ മാർപാപ്പ അദ്ദേഹത്തെ വാരാണസി ബിഷപ്പായി നിയമിച്ചു.
2007 ഏപ്രിൽ 24-ന് അലഹബാദ് ബിഷപ്പായി സ്ഥാനമേറ്റു.
2013 ഒക്ടോബർ 17ന് ഫ്രാൻസിസ് മാർപാപ്പ അദ്ദേഹത്തെ അലഹബാദ് രൂപതയുടെ ബിഷപ്പായി നിയമിച്ചു.
അദ്ദേഹം 2013 ഡിസംബർ 3 ന് അലഹബാദ് രൂപതയുടെ ബിഷപ്പായി സ്ഥാനമേറ്റു.
റാപ്സൊഡീ ഇൻ ഓഗസ്റ്റ്
റാപ്സൊഡീ ഇൻ ഓഗസ്റ്റ് ( 八月の狂詩曲 , Hachigatsu no rapusodī (Hachigatsu no kyōshikyoku) ) 1991 -ൽ പുറത്തിറങ്ങിയ ഒരു ജാപ്പനീസ് ചലച്ചിത്രമാണ് .
അകിര കുറോസാവയാണ് സംവിധായകൻ.
നാഗസാക്കിയിലെ ആറ്റം ബോംബാക്രമണത്തിൽ സ്വന്തം ഭർത്താവിനെ നഷ്ടപ്പെട്ട ഒരു വൃദ്ധയായ ഹിബാകുഷയാണ് പ്രധാന കഥാപാത്രം.
ഇവർ വേനൽക്കാലത്ത് കൊച്ചുമക്കളെ സംരക്ഷിക്കുകയാണ്.
ഹവായിയിൽ താമസിക്കുന്ന വളരെക്കാലമായി കണ്ടിട്ടില്ലാത്ത സഹോദരൻ മരിക്കുന്നതിന് മുൻപായി തന്നെക്കാണണമെന്ന് ആഗ്രഹിക്കുന്ന കാര്യം ഇവർ അറിയുന്നു.
സുസുജിറോ എന്നാണ് സഹോദരന്റെ പേര്.
അമേരിക്കൻ നടനായ റിച്ചാർഡ് ഗീർ ആണ് സുസുജിറോയുടെ മകനായ ക്ലാർക്കായി അഭിനയിക്കുന്നത്.
64-ആമത് അക്കാദമി അവാർഡിന്റെ മികച്ച വിദേശഭാഷാ ചിത്രവിഭാഗത്തിൽ ജപ്പാനിൽ നിന്ന് ഈ ചിത്രമാണ് തിരഞ്ഞെടുത്തതെങ്കിലും ഇത് നോമിനേറ്റ് ചെയ്യപ്പെട്ടില്ല.
ജപ്പാനിലെ ആറ്റം ബോംബാക്രമണത്തെപ്പറ്റി മൂന്ന് തലമുറകളുടെ പ്രതികരണമാണ് ഈ ചലച്ചിത്രത്തിന്റെ കഥ.
നാഗസാക്കിയിലെ ബോംബാക്രമണത്തിൽ ഭർത്താവിനെ നഷ്ടപ്പെട്ട വൃദ്ധയായ സ്ത്രീയാണ് കേൻ.
കേനിന്റെ രണ്ട് കുട്ടികളും അവർ വിവാഹം കഴിച്ചവരുമാണ് അടുത്ത തലമുറ.
ഇവരെല്ലാം യുദ്ധശേഷമുള്ള ജപ്പാനിലാണ് വളരുന്നത്.
ഇവരുടെ കസിനായ ക്ലാർക്ക് ( റിച്ചാർഡ് ഗീർ ) അമേരിക്കയിലാണ് വളരുന്നത്.
കേനിന്റെ നാല് കൊച്ചുമക്കൾ ജപ്പാന്റെ സാമ്പത്തികവളർച്ചയ്ക്ക് ശേഷമാണ് ജനിച്ചത്.
ഇവരാണ് ചിത്രത്തിലെ സംഭാഷണങ്ങൾ ഭൂരിഭാഗവും പറയുന്നത്.
കേനിന്റെ കൊച്ചുമക്കൾ ക്യൂഷുവിലെ ഗ്രാമവസതിയിൽ അവരെ സന്ദർശിക്കാനായി ഒരു വേനൽക്കാലത്ത് വരുന്നു.
ഇവരുടെ മാതാപിതാക്കൾ ഹവായിയിൽ കേനിന്റെ സഹോദരനാണ് എന്ന് സംശയിക്കുന്ന ഒരാളെ കാണാനായി പോകുന്നു.
കുട്ടികൾക്ക് ഗ്രാമജീവിതം മടുപ്പായാണ് തോന്നുന്നത്.
മുത്തശ്ശിയുടെ പാചകം ഇവർക്ക് ഇഷ്ടപ്പെടുന്നില്ല.
ലഭിക്കുന്ന ആദ്യ അവസരത്തിൽ തന്നെ ഇവർ നാഗസാക്കിയിലേയ്ക്ക് രക്ഷപെടുന്നു.
1945 -ൽ തങ്ങളുടെ മുത്തച്ഛൻ മരിച്ച സ്ഥലം ഇവർ കാണുന്നു.
ഇവരുടെ ജീവിതത്തിൽ ആദ്യമായാണ് ഇവർ ആറ്റം ബോംബാക്രമണത്തെപ്പറ്റി അറിയുന്നത്.
ഇവർ പതിയെ തങ്ങളുടെ മുത്തശ്ശിയെ ബഹുമാനിക്കാൻ ആരംഭിക്കുന്നു.
ബോംബാക്രമണം നടത്തിയതിന് അവർ അമേരിക്കയെ ചോദ്യം ചെയ്യാനും ആരംഭിക്കുന്നു.
ഇതിനിടെ അമേരിക്കയിലുള്ള തങ്ങളുടെ സഹോദരങ്ങളിൽ നിന്ന് ഇവർക്കൊരു ടെലിഗ്രാം ലഭിക്കുന്നു.
ഇവർ പണക്കാരാണ്.
തങ്ങളുടെ മാതാപിതാക്കൾക്ക് ഇവർ ഹവായിയിലെ തങ്ങളുടെ പൈനാപ്പിൾ തോട്ടത്തിന്റെ മേൽനോട്ടപ്പണി ഏൽപ്പിക്കാൻ അമേരിക്കയിലെ ബന്ധുക്കൾ തയ്യാറാണ്.
മറുപടിയിൽ കൊച്ചുമക്കൾ ബോംബാക്രമണത്തെപ്പറ്റി പറയുന്നു.
ഇത് അവരുടെ മാതാപിതാക്കൾക്ക് ദേഷ്യമുണ്ടാക്കുന്നു.
പ്രശ്നങ്ങൾ പരിഹരിക്കുവാൻ ഒരു ജാപ്പനീസ് അമേരിക്കൻ ബന്ധു (ക്ലാർക്ക്) കേനിനെ സന്ദർശിക്കുവാനായി ജപ്പാനിലേയ്ക്ക് യാത്ര ചെയ്യുന്നു.
കേനും കൊച്ചുമക്കളും ക്ലാർക്കുമായി ബോംബാക്രമണത്തെപ്പറ്റി സംസാരിച്ച് ഒത്തുതീർപ്പിലെത്തുന്നു.
അഭിനേതാക്കൾ സചികോ മുറാസേ - കേൻ (മുത്തശ്ശി) ഹിഷാഷി ഇഗാവ - ടാഡാവോ (കേനിന്റെ മകൻ) നറൂമി കയാഷിമ - മാചികോ (ടഡാവോയുടെ ഭാര്യ) ടോമോകോ ഒടാകാര - ടാമി (ടഡാവോയുടെ മകൾ) മിറ്റ്സുനോരി ഇസാകി - ഷിൻജിറോ (ടഡാവോയുടെ മകൻ) ടോഷിയേ നെഗിഷി - യോഷിയേ (കേനിന്റെ മകൾ) ഹിഡേടാക യോഷിയോക - ടറ്റേയോ (യോഷിയേയുടെ മകൻ) ചോയിചിറോ കവാറസാകി - നൊബോറു (യോഷിയേയുടെ ഭർത്താവ്) മിയേകോ സുസുകി - മിനാകോ (യോഷിയേയുടെ മകൾ) റിച്ചാർഡ് ഗീർ - ക്ലാർക്ക് (കേനിന്റെ മരുമകൻ) സ്വീകരണം
ചില വിമർശകർ ആറ്റം ബോംബാക്രമണത്തെ ഒരു യുദ്ധക്കുറ്റമായി ചിത്രത്തിൽ കാണുന്നുണ്ടെങ്കിലും പസഫിക് യുദ്ധത്തിൽ ജപ്പാന്റെ യുദ്ധക്കുറ്റങ്ങളെക്കുറിച്ച് പരാമർശിക്കുന്നില്ല എന്നത് ചൂണ്ടിക്കാണിച്ചു.
1991-ലെ കാൻ ചലച്ചിത്രോത്സവത്തിൽ , ഈ ചിത്രം പ്രദർശിപ്പിച്ചപ്പോൾ ഒരു പത്രലേഖകൻ "എന്തുകൊണ്ടാണ് ബോംബിടേണ്ടിവന്നത്?"
എന്ന ചോദ്യം പത്രസമ്മേളനത്തിൽ ഉയർത്തി.
ടോക്യോ ചലച്ചിത്രോത്സവത്തിൽ ജപ്പാന്റെ സൈനികതയെ എതിർക്കുന്നവർ കുറോസാവ എന്തുകൊണ്ടാണ് ബോംബാക്രമണത്തിലേയ്ക്ക് നയിച്ച ചരിത്രത്തെ അവഗണിച്ചതെന്ന ചോദ്യമുയർത്തി.
യുദ്ധങ്ങൾ ഗവണ്മെന്റുകൾ തമ്മിലാണെന്നും ജനങ്ങൾ തമ്മിലല്ലെന്നുമായിരുന്നു ഇതെപ്പറ്റി കുറോസാവയുടെ പ്രതികരണം.
തനിക്ക് അമേരിക്കാവിരുദ്ധ അജണ്ടയൊന്നുമില്ലെന്നും അദ്ദേഹം വ്യക്തമാക്കി.
ജാപ്പനീസ് ഭാഷയിലെ പേര്
ജാപ്പനീസ് പേര് 八月の狂詩曲 ( ഹാച്ചിഗാറ്റ്സു നോ റാപുസോഡീ അല്ലെങ്കിൽ ഹാച്ചിഗാറ്റ്സു നോ ക്യോഷിക്യൊകു എന്നാണ്. "八月" എന്നാൽ ഓഗസ്റ്റ് എന്നാണർത്ഥം. "狂詩曲" എന്നാൽ റാപ്സൊഡീ എന്നാണ് അർത്ഥം. കഞ്ജി വാക്കുകളായ "狂詩曲" സാധാരണഗതിയിൽ "ക്യോഷിയോകു" എന്നാണ് ഉച്ചരിക്കുന്നത്. ജപ്പാനിൽ 1991 -ൽ ഈ ചിത്രം റിലീസ് ചെയ്തപ്പോൾ കുറോസാവ ഫ്യൂറിഗാന "ラプソディー റാപുസോഡി" എന്ന വാക്ക് "狂詩曲" എന്ന വാക്കിനോട് കൂട്ടിച്ചേർത്തു. ഇത് ജപ്പാനീസ് ഭാഷയുടെ സാധാരണ ഉപയോഗരീതിയല്ല. ഇവയും കാണുക ഹിറോഷിമയിലെയും നാഗസാക്കിയിലെയും ആറ്റം ബോംബാക്രമണം ഹിബാകുഷ ജാപ്പനീസ് അമേരിക്കൻ 64-ആം അക്കാദമി അവാർഡിന് സമർപ്പിച്ച വിദേശഭാഷാചിത്രങ്ങളുടെ പട്ടിക അക്കാദമി അവാർഡിലെ മികച്ച വിദേശഭാഷാചിത്ര വിഭാഗത്തിൽ സമർപ്പിച്ച ചിത്രങ്ങൾ അവലംബം പുറത്തേയ്ക്കുള്ള കണ്ണികൾ റാപ്സൊഡീ ഇൻ ഓഗസ്റ്റ് ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് റാപ്സൊഡീ ഇൻ ഓഗസ്റ്റ് Rhapsody in August (in Japanese) at the Japanese Movie Database
റാഫിദ അസീസ് ഇംഗ്ലീഷ് വിലാസം https://ml.wikipedia.org/wiki/Rafidah_Aziz
മലേഷ്യയിലെ പ്രമുഖ രാഷ്ട്രീയ പ്രവർത്തകയും മലേഷ്യയിലെ കോല കംഗ്‌സർ മണ്ഡലത്തിൽ നിന്നുള്ള പാർലമെന്റ് അംഗവുമായിരുന്നു റാഫിദ ബിൻതി അസീസ് എന്ന റാഫിദ അസീസ്.
1986 മുതൽ 2013 വരെ കോല കംഗ്‌സർ മണ്ഡലത്തെ പ്രതിനിധീകരിച്ച് പാർലമെന്റിൽ എത്തി.
1943 നവംബർ നാലിന് മലേഷ്യയിലെ പെറക് സംസ്ഥാനത്തെ കോല കംഗ്‌സറിൽ ജനിച്ചു.
1987 മുതൽ 2008 വരെ മലേഷ്യയിലെ ഇന്റർനാഷണൽ ട്രേഡ് ആൻഡ് ഇൻഡസ്ട്രി മന്ത്രിയായി സേവനം അനുഷ്ടിച്ചു.
മലേഷ്യൻ എക്‌സ്‌റ്റേർണൽ ട്രഡ് ഡവലപ്‌മെന്റ് കോർപ്പറേഷൻ -മാട്രേഡിന്റെ അധ്യക്ഷയായിരുന്നു.
1999 മുതൽ 2009 വരെ യുനൈറ്റ്ഡ് മലായീസ് നാഷണൽ ഓർഗനൈസേഷൻസ് വിമൻ വിങ്ങി(വനിത യുഎംഎൻഒ ഇൻ മലായി)ന്റെ അധ്യക്ഷയായിരുന്നു,
2006ൽ റാഫിദ അസീസക്ക് നേരെ വൻ അഴിമതി ആരോപണം ഉയർന്നു.
മുൻ പ്രധാനമന്ത്രി മഹാതിർ ബിൻ മുഹമ്മദിന് വേണ്ടി വിദേശ വാഹനങ്ങൾ ഇറക്കുമതി ചെയ്യുന്നതിന അനുമതി നൽകിയതുമായി ബന്ധപ്പെട്ടായയിരുന്നു അഴിമതി ആരോപണം.
ഇത് മഹാത്തിർ ബിൻ മുഹമ്മദ് സർക്കാരിനെതിരായ വൻ വിമർശനങ്ങളിൽ ഒന്നായിരുന്നു.
പിന്നീട്, മഹാതിർ മുഹമ്മദിന് ശേഷം പ്രധാനമന്ത്രിയായ അബ്ദുള്ള അഹമ്മദ് ബദവിയും റാഫിദ അസീസിന്റെ അഴിമതി ആരോപണവുമായി ബന്ധപ്പെട്ട് വിമർശനത്തിന് ഇടയായിരുന്നു.
വിദേശ വാഹനങ്ങൾ ഇറക്കുമതി ചെയ്യാൻ അംഗീകാരം നൽകിയതിൽ അഴിമതി ആരോപണം ഉയർന്ന റാഫിദയെ അഹമ്മദ് ബദവിയുടെ മന്ത്രിസഭയിൽ വീണ്ടും ഉൾപ്പെടുത്തിയതിനെ മഹാതിർ മുഹമ്മദ് തന്നെ വിമർശിച്ചിരുന്നു.
2008 മാർച്ചിൽ നടന്ന പൊതുതിരഞ്ഞെടുപ്പിൽ വിജയിച്ചെങ്കിലും മന്ത്രിസഭയിൽ ഇടം നേടിയില്ല.
നിലവിലെ മന്ത്രിസഭയിലെ മറ്റു അംഗങ്ങൾ എല്ലാ പരാജയപ്പെട്ടിരുന്നെങ്കിലും റാഫിദ അസീസ് വിജയിച്ചു.
32 വർഷം സർക്കാർ സർവ്വീസിലും ഇരുപത് വർഷം മന്ത്രിയായും സേവനം അനുഷ്ടിച്ചതിനെ അവർ സ്വയം വിശേഷിപ്പിച്ചത് 'അനുഗ്രീതം, സംതൃപ്തം' എന്നായിരുന്നു.
മന്ത്രിസഭയിൽ ഇടം ലഭിക്കാത്തതിൽ ദുഃഖമുണ്ടോ എന്ന് ചോദിച്ചപ്പോൾ, താൻ നേരത്തെ തന്നെ പ്രധാനമന്ത്രി അബ്ദുള്ള അഹമ്മദ് ബദവിയോട് ഇക്കുറി തെരഞ്ഞെടുപ്പിൽ മൽസരിക്കാനില്ലെന്ന് അറിയിച്ചിരുന്നുവെന്നായിരുന്നു റാഫിദ് അസീസിന്റെ മറുപടി.
മലേഷ്യൻ പാർലമെന്റ് അംഗമായി നിയമിതയായതോട മലേഷ്യൻ രാഷ്ട്രീയ രംഗത്ത് ഏറെ സജീവ സാന്നിദ്ധ്യമായിരുന്നു റാഫിദ അസീസ്.
1974ൽ സെനറ്ററായി തിരഞ്ഞെടുക്കപ്പെട്ടു.
1978ൽ പൊതു തിരഞ്ഞെടുപ്പിൽ മത്സരിക്കാനായി സെനറ്റർ സ്ഥാനം രാജിവെച്ചു.
1978 മുതൽ 1982 വരെ സെലയങ്ക് പാർലമെന്റ് മണ്ഡലത്തെ പ്രതിനിധീകരിച്ചു.
1982 മുതൽ 2013 വരെ കോല കൻസങ്കർ മണ്ഡലത്തിൽ നിന്നുമ പാർലമെന്റ് അംഗമായി തിരഞ്ഞെടുക്കപ്പെട്ടു.
1975ൽ യുനൈറ്റ്ഡ് മലായീസ് നാഷണൽ ഓർഗനൈസേഷൻസ് വിമൻ വിങ്ങി(വനിത യുഎംഎൻഒ ഇൻ മലായി)ൽ കൗൺസിലറായി തെരഞ്ഞെടുക്കപ്പെട്ടത് മുതൽ 38 വർഷം യുഎംഎൻഒ സുപ്രീംകൗണ്ഡസിൽ അംഗമായി സേവനം അനുഷ്ടിച്ചു.
മലേഷ്യയിൽ ഏറ്റവും കൂടുതൽ കാലം ഇന്റർനാഷണൽ ട്രേഡ് ആൻഡ് ഇൻഡസ്ട്രി വകുപ്പ് കൈകാര്യം ചെയ്ത മന്ത്രിയാണ് റാഫിദ അസീസ്.
1987 മുതൽ 2008 വരെ മന്ത്രിയായി.
1980 മുതൽ 1987 വരെ പബ്ലിക് എന്റർപ്രൈസ് മന്ത്രിയായും 1977 മുതൽ 1980വരെ ധനകാര്യ സഹമമന്ത്രിയായും പ്രവർത്തിച്ചു.
1976ൽ പബ്ലിക് എന്റർപ്രൈസ് മന്ത്രാലയത്തിന്റെ പാർലമെന്ററി സെക്രട്ടറിയായിരുന്നു.
വിദ്യാഭ്യാസം, ഔദ്യോഗിക ജീവിതം
മലായ സർവ്വകലാശാലയിൽ ഇക്കണോമിക്‌സ് ആൻഡ് അഡ്മിനിസ്‌ട്രേഷൻ ഫാക്കൽറ്റിയിൽ ലക്ചററായിരുന്നു റാഫിദ അസീസ്.
1966 മുതൽ 1976 വരെ മലായ സർവ്വകലാശാലയിൽ ടൂട്ടറും ലക്ചററുമായാണ് അവരുടെ ഔദ്യോഗിക ജീവിതം ആരംഭിക്കുന്നത്.
1966ൽ ഈ സർവ്വകലാശാലയിൽ നിന്ന് ഇക്കണോമിക്‌സിൽ ബാച്ചിലർ ബിരുദം നേടി.
1970ൽ ഇതേ സർവ്വകലാശാലയിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദവും നേടി.
2011 മാർച്ച് മൂന്ന് മുതൽ മലേഷ്യ ആസ്ഥാനമായി സർവ്വീസ് നടത്തുന്ന എയർ ഏഷ്യ എക്‌സ് എന്ന ബജറ്റ് എയർലൈൻസിന്റെ നോൺ എക്‌സിക്യുട്ടീവ് അധ്യക്ഷയും ഡയറക്ടറുമായി സേവനം അനുഷ്ടിച്ചിവരികയാണ്.
കൂടാതെ, 2015 ജൂൺ 16 മുതൽ ലോകത്തെ രണ്ടാമത്തെ റബ്ബർ ഗ്ലൗസ് നിർമ്മാതാക്കാളായ സൂപ്പർമാക്‌സ് കോർപ്പറേഷൻ ബെർഹാഡിന്റെ ചെയർമാനായും പ്രവർത്തിച്ചുവരികയാണ്.
റാഫേൽ ഇംഗ്ലീഷ് വിലാസം https://ml.wikipedia.org/wiki/Raphael
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ എന്നറിയപ്പെടുന്ന റഫായേലോ സാൻസിയോ ( ഏപ്രിൽ 6 , 1483 - ഏപ്രിൽ 6, 1520 ).
മൈക്കലാഞ്ചലോ , ലിയണാർഡോ ഡാവിഞ്ചി എന്നിവരോടൊപ്പം റഫേലിനെ നവോത്ഥാനാചാര്യന്മാരിലൊരാളായി കണക്കാക്കപ്പെടുന്നു.
1483 ഏപ്രിൽ 6ന് ‌ മദ്ധ്യ ഇറ്റലിയിലെ അർബിനോ എന്ന നഗരത്തിലാണ്‌ റാഫേൽ ജനിച്ചത്.
മാതാവായ മാജിയ ഡി ബാറ്റിസ്റ്റ അദ്ദേഹത്തിന്‌ എട്ടുവയസ്സുള്ളപ്പോഴേ മരണപ്പെട്ടിരുന്നു.
പക്ഷേ റാഫേലിന്‌ പതിനൊന്ന് വയസ്സുള്ളപ്പോൾ അദ്ദെഹം മരണമടഞ്ഞു.
പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ അപ്രെന്റിസായി.
ചിത്രരചന, മനുഷ്യശരീരം മുതലായ പല കാര്യങ്ങളെക്കുറിച്ചും റാഫേൽ പ്രധാനമായും പഠിച്ചത് പെറുഗിനോയിൽ നിന്നായിരുന്നു.
1504-08 കാലഘട്ടത്തിൽ റാഫേൽ ഫ്ലോറൻസിലെയും നിത്യസന്ദർശകനായിരുന്നു.
മൈക്കലാഞ്ചലോ, ഡാവിഞ്ചി എന്നിവരുടെ രചനകൾ കാണാൻ ഇവിടെവച്ച് അദ്ദേഹത്തിന്‌ അവസരമുണ്ടായി.
കന്യാമറിയത്തെക്കുറിച്ചുള്ള അദ്ദേഹത്തിന്റെ മിക്ക ചിത്രങ്ങളും ഫ്ലോറൻസിൽ വച്ചാണ്‌ രചിക്കപ്പെട്ടത്
1508-ൽ ജൂലിയസ് രണ്ടാമൻ മാർപ്പാപ്പ റാഫേലിനെ റോമിലേക്ക് ക്ഷണിച്ചു.
റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും ഇവിടെവച്ചായിരുന്നു.
ചിത്രകാരന്മാരുടെ രാജകുമാരൻ എന്നാണ്‌ റോമിൽ അദ്ദേഹം അറിയപ്പെട്ടിരുന്നത്.
1520-ൽ തന്റെ മുപ്പത്തിഏഴാം ജന്മദിനത്തിൽ അദ്ദേഹം അന്തരിച്ചു.